Број: 08/2018-7

Дана: 27.08.2018.

ЗАИНТЕРЕСОВАНИМ ЛИЦИМА У ВЕЗИ КОНКУРСНЕ ДОКУМЕНТАЦИЈЕ ЗА ЈАВНУ НАБАВКУ БРОЈ 08/2018 – НАБАВКА ИНФУЗИОНЕ (ВОЛУМЕТРИЈСКЕ) ПУМПЕ

У складу са чланом 63. став 3. Закона о јавним набавкама, на допис заинтересованог лица, од 24.08.2018. године који гласи:

„Поштовани, У складу са чланом 63. ЗЈН, подносимо Вам захтев за појашњење и измену конкурсне документације за јавну набавку добара бр. ЈНМВ 08/2018 – Набавка инфузионе (волуметријске пумпе)

Ставка 3:

Да ли прихватате пумпу чији је опсег за КВО од 0.1 – 5 мл/часу? Обзиром да је функција КВО („keep vein open“) предвиђена да се вене држе отвореним, протоци већи од 5 мл/ часу није оптималан, чак се проток већи од овог сматра опасним јер доводи до ризика уноса ваздуха, без обзира на заштитну функцију пумпе против детекције мехурића. Како су у клиничкој пракси уобичајене вредности КВО од 0,1-2 мл/часу, молимо да прихватите и овај опсег вредности.

Ставка 11:

Обзиром да сте у ставци 11 опционо тражили повезивање на централни РС систем за праћење, молимо да дозволите и понуду пумпи које ово немају јер та опција у овом тренутку није потребна, те се стога односи на евентуалну будућу потребу, а не на садашњу потребу корисника,  а тиме се ограничавају понуђачи на тендеру и конкурентност у поступку Јавне набавке.

Ставка 12:

Да ли прихватате пумпу која има ЛЦД колор дисплеј са тоuch screen функцијом и са навигацијом помоћу дугмића? Сматрамо да овакве дупле функције задовољавају у потпуности потребе корисника јер обезбеђују покретање и унос параметара и преко тоuch screen-а и преко дугмића – у зависности на шта је корисник навикао, то може и користити, пумпа омогућава обе опције.

У нади да ћете дозволити и ове карактеристике и омогућити и већи број квалитетних понуда, срдачно Вас поздрављам.

**Специјална болница за реуматске болести Нови Сад као Наручилац даје следећи одговор:**

Поштовани,

Поводом Вашег питања дајемо следећи одговор:

- Што се тиче Вашег упита за ставку број 3- Прихвата се Ваша сугестија и извршићемо измену конкурсне документације у делу техничке спецификације те ће за КВО опсег уместо 1-10 мл/часу стајати 0,1-10 мл/часу. Дакле, Ваша понуда би се уклопила у горе наведене параметре.

- Што се тиче упита за ставку број 11- Могућност повезивања инфузионе пумпе са РС системима, наведени услов је опционог типа тако да у обзир долазе и пумпе које не подржавају дату опцију.

- Поводом Вашег упита за ставку број 12- Прихаватају се и пумпе са тастатуром у облику дугмића, како сте навели. Све су то врсте нумеричких тастатура које функицонишу преко типки или дугмића преко којих може али и не мора да иде неки заштитини слој.

Хвала Вам што сте заинтересовани за поступак.

С поштовањем,

КОМИСИЈА ЗА ЈНМВ 08/2018